पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना संक्रमिताें की संख्या लगातार बढ़ती ही जा रही है। बावजूद इसके लाेग लाॅकडाउन के दौरान घराें से निकलने से बाज नहीं आ रहे हैं। बुधवार काे शहर के कुछ पुलिस नाकाें पर पुलिस अलर्ट दिखाई दी वहीं कुछ जगह पर ढिलाई नजर आई। भारी संख्या में दुपहिया वाहनाें के घर से निकलने के कारण गुलाब सिंह चाैक और नागाेरी गेट पर जाम लगा रहा। हालांकि पुलिस ने 19 के चालान किए।
बुधवार काे शहर के प्रमुख चौराहों पर कुछ इस तरह का नजारा देखने काे मिला
गुलाब सिंह चाैक - सुबह 11:30 बजे: यहां पर दुपहिया और चौपहिया वाहन काफी संख्या में सड़क पर घूम रहे थे। जिसके कारण करीब दस मिनट तक यहां पर जाम की स्थिति बनी रही। सूचना पाते ही पुलिस पहुंची तथा किसी तरह जाम खुलवाया। बेवजह घराें से बाहर निकलने वाले वाहन चालकाें काे भी कड़ी फटकार लगाई गई।
सिरसा राेड स्थित पुलिस नाका, दाेपहर 12 बजे
यहां पर एसआई समेत तीन जवानाें काे तैनात किया गया था। एक बाइक सवार काे पुलिस कर्मियाें ने रुकवाकर आने का कारण पूछा ताे वह पुलिस से नाेकझाेंक करने लगा। बाद में एसआई द्वारा कार्रवाई की चेतावनी देने पर युवक बाइक लेकर यहां से चला गया।
कैंप चाैक, दाेपहर 1 बजे: यहां पर काफी संख्या में वाहनाें की लाइन लगी थी। पुलिसकर्मी एक-एक वाहन चालक से घर से बाहर निकलने का कारण पूछ रहे थे। पास या फिर आई कार्ड देखने के बाद ही वाहन चालकाें काे यहां से जाने दिया जा रहा था। यहां पर अधिक संख्या में वाहनाें के निकलने के कारण करीब 7 मिनट तक जाम की स्थिति बनी रही।
नागाेरी गेट, दाेपहर 2 बजे: यहां पर पुलिस के जवान तैनात किए गए थे। मगर अधिक संख्या में वाहनाें के निकलने के कारण काफी भीड़ लगी थी। पुलिस कर्मी सड़क किनारे बैठे थे। किसी भी वाहन चालकाें काे राेकना ताे दूर टाेकना तक मुनासिब नहीं समझा।
150 मजदूर घरों को रवाना
बुधवार काे भी हिसार में काम करने वाले यूपी और बिहार के मजदूरों का पलायन जारी रहा। कुछ मजदूर बसाें ताे कुछ गाेखधाम एक्सप्रेस से गाेरखपुर के लिए रवाना हुए। सूत्राें के अनुसार गाेरखधाम एक्सप्रेस में करीब 150 रिजर्वेशन अधिक हुए। मजदूराें ने कहा कि लाॅकडाउन खत्म हाेने के बाद ही अब वह काम पर वापस लाैटेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva bho_Deva hin_Deva hin_Deva hin_Deva hin_Deva hin_Deva zho_Hant eng_Latn